सामग्री: मेडिकल स्टोअरचे उदघाटन करताना हंसराज अहिर

लोकसत्ताच्या वृत्तानुसार, चंद्रपूर इथल्या शासकीय वैद्यकीय महाविद्यालय आणि सामान्य रुग्णालयात माफक दरात रुग्णांना औषध उपलब्ध करण्यासाठी मेडिकल स्टोअर सुरू करण्यात आलं. त्याचं लोकार्पण अहीर यांच्याहस्ते झालं.

या कार्यक्रमास अधिष्ठाता आणि जिल्हा शल्यचिकित्सक गैरहजर असल्यानं अहिर संतापले. "संबधित अधिकारी व डॉक्टरांचा लोकशाहीवर विश्वास नसेल तर त्यांनी नक्षलवादी व्हावं, आम्हा त्यांच्या छातीत गोळ्या घालू," अशा शब्दात संताप व्यक्त केला.

देशाच्या अंतर्गत सुरक्षेसह नक्षलवाद विरोधी मोहिमेची जबाबदारी अहिर यांच्याकडेच आहे. त्यांनी असं वक्तव्य केल्यानं खळबळ उडाली आहे.

"आम्ही इथं राज्यघटना बदलण्यासाठी आलोय"

केंद्रीय राज्यमंत्री अनंतकुमार हेगडे यांनी कर्नाटकात एका कार्यक्रमात भारतीय जनता पक्ष हा राज्यघटना बदलण्यासाठी सत्तेत आला असून नजीकच्याकाळत असे बदल झालेले दिसतील, असं वक्तव्य केलं.

अनंतकुमार हेगडे

इंडियन एक्सप्रेसने दिलेल्या वृत्तानुसार, कोप्पळ जिल्ह्यातील कुक्कनूर इथं झालेल्या ब्राह्मण परिषदेत त्यांनी हे वक्तव्य केले.

स्वतःला सेक्युलर, धर्मनिरपेक्ष म्हणवणाऱ्यांना त्यांचे आई-बाप कोण हेदेखील ठाऊक नसतं, असंही वादग्रस्त वक्तव्य हेगडे यांनी याच कार्यक्रमात केलं.

"कोणत्याही माणसानं त्याच्या धर्माप्रमाणं किंवा जातीप्रमाणं आपली ओळख मी हिंदू आहे, मुस्लिम आहे, ख्रिश्चन आहे, ब्राह्मण आहे, लिंगायत आहे अशी करून दिली, तर मला निश्चितच आनंद होईल. पण स्वतःला धर्मनिरपेक्ष म्हणवणाऱ्यांना काय म्हणावं असा प्रश्न मला पडतो," असंही हेगडे यावेळी म्हणाले.

सरकार खुळचट आणि बुळचट - सामना

कालच्या चारही शहीदांच्या भडकलेल्या चितांची ठिणगी १२५ कोटी जनतेच्या मनातील लाव्हा बनून विचारीत आहे, ''सरकार खुळचट आणि बुळचट निघालं आहे काय?'' असा प्रश्न सामनाच्या अग्रलेखातून विचारण्यात आला आहे.

संग्रहीत छायाचित्र

या अग्रलेखातून पंतप्रधान नरेद्र मोदी यांच्यावरही टीका करण्यात आली आहे. गुजरातच्या निवडणुकीनंतर 'व्ही फॉर व्हिक्टरी'ची खूण दाखवत विजयी ढोल बडविणं हाच देशाभिमान आणि शौर्य असेल तर आमच्या जवानांच्या भडकलेल्या चिता म्हणजे निवडणूक प्रचाराची शेकोटी आहे काय?

देशातील सरकार खरोखर खुळचट आणि बुळचट निघालं आहे काय?  सरकारचा प्रवास नामर्दानगीच्या दिशेनं सुरू झाला आहे काय? सरकारच्या शौर्याचा बुडबुडा फुटला आहे काय?...\nमागील सामग्री खालीलप्रमाणे सारांशित केली जाऊ शकते:
डॉक्टरांचा लोकशाहीवर विश्वास नसेल तर त्यांनी खुशाल नक्षलवादी संघटनेत भरती व्हावं, आम्ही त्यांना गोळ्या घालून ठार मारू, असं विधान केंद्रीय गृह राज्यमंत्री हंसराज अहीर यांनी केलं आहे.